Han vokste opp på gården Kongerud ved Slitu. Han ble cand.philol. med hovedfag i norsk og bifag i tysk og historie ved Universitetet i Oslo i 1947. Lysaker var lektor ved Harstad kommunale høyere allmennskole 1947–1957, deretter lektor ved Gerhard Schønings skole i Trondheim 1957–1984. Han var også konservator ved Norsk lokalhistorisk institutt 1956–1958. Lysaker utgav flere lokal- og kirkehistoriske skrifter.